ඉන්දියාවෙන් මෙරටට පරිත්‍යාග කළ අත්‍යවශ්‍ය ඖෂධ සහ වෛද්‍ය භාණ්ඩ තොගයේ සිව්වැනි තොගය, භාරදීම ඊයේ (11) සිදු කෙරුණා.කොළඹ ඉන්දියානු නියෝජ්‍ය මහ කොමසාරිස්වරයා විසින් විදේශ සබඳතා අමාත්‍ය දිනේෂ් ගුණවර්ධන සහ සෞඛ්‍ය හා දේශීය වෛද්‍ය සේවා ඇමතිනී පවිත්‍රා වන්නිආරච්චි වෙත සංකේතාත්මකව මෙම භාණ්ඩ තොගය භාරදුන්නේ විදේශ සබඳතා අමාත්‍යාංශයේදීයි.පසුගිය 08 වනදා ශ්‍රී ලංකාවට පැමිණි ඉන්දියානු විශේෂ ගුවන් යානයකින් ටොන් 12.5 යුත් මෙම භාණ්ඩ තොගය මෙරටට රැගෙන ආවා.කොවිඩ් 19 ගෝලීය වසංගතයට එරෙහිව සටන් කිරීමට අසල්වැසි සහ හවුල්කාර රටවලට සහාය වීම සඳහා ඉන්දීය අග්‍රාමාත්‍ය නරේන්ද්‍ර මෝදි කටයුතු කිරීම සනිටුහන් කරමින් මෙම භාණ්ඩ තොගය පරිත්‍යාගකර තිබෙනවා.